钦定古今图书集成/理学汇编/文学典/第190卷 > 锺嵘诗品 > 《齐光禄江淹》
## 钦定古今图书集成/理学汇编/文学典/第190卷 > 锺嵘诗品 > 《齐光禄江淹》

文通诗体总杂，善于摹拟，筋力于王微，成就于谢朓。
初，淹罢宣城郡，遂宿冶亭，梦一美丈夫，自称郭璞，谓
淹曰：“吾有笔在卿处多年矣，可以见还。”淹探怀中得
五色笔以授之。尔后为诗，不复成语，故世传江淹才
尽。

梁卫将军《范云》。梁中书郎丘迟。

范诗清便宛转，如“流风回雪”；丘诗点缀暎媚，似“落花
依草。”故当浅于江淹，而秀于任昉。